Darjah Bunga Paulownia

ialah darjah kedua tertinggi Jepun. Dizahirkan pada tahun 1888 sewaktu Pemulihan Meiji sebagai anugerah tertinggi dalam Order of the Rising Sun; namun, semenjak tahun 2003 ia telah menjadi Darjah yang tersendiri. Satu-satunya pangkat dalam darjah ini ialah , yang berada di kedudukan yang lebih tinggi daripada Darjah Matahari Terbit tetapi lebih rendah daripada Darjah Bunga Kekwa.

Secara tradisinya, darjah ini telah disampaikan kepada negarawan terkenal, mantan perdana menteri dan menteri kanan kabinet, diplomat dan hakim. Ia boleh dikurniakan selepas mati, dan merupakan penghormatan tertinggi yang sering dikurniakan dalam darjah kebesaran Jepun. Anugerah tidak dibuat setiap tahun; hanya 23 individu yang pernah dikurniakan dengan darjah ini semenjak tahun 2003: 16 warga Jepun (tiga selepas mati), tiga warga Amerika (seorang keturunan Jepun, Senator Amerika Syarikat Daniel Inouye), seorang warga Malaysia iaitu Perdana Menteri Tun Dr. Mahathir Mohamad, seorang warga Singapura iaitu mantan Perdana Menteri Lee Kuan Yew (selepas meninggal dunia) dan seorang warga India (mantan Perdana Menteri India, Dr. Manmohan Singh).

Lambang 

 
Lencana Darjah adalah palang bersadur emas dengan pancaran-pancaran enamel putih, mengandungi satu simbol tengah berbentuk disk matahari berenamel merah yang dikelilingi pancaran-pancaran merah, dan berserta tiga bunga paulownia diantara setiap penjuru silang. Ia berpaut dari tiga dedaun paulownia berenamel pada selepang berwarna merah berserta jalur tepi warna putih, dan dipakai pada bahu kanan.

Bintang darjah serupa dengan lencana, tetapi tanpa pautan dedaun paulownia. Ia dipakai pada kiri dada.

Lihat juga
Order of Civil Merit (Korea)
Order of the Nine Gems (Thailand)
Order of the Bath (UK; setanding Knight Grand Cross)
Order of Merit of the Federal Republic of Germany (setanding Grand Cross  Kelas 1)
Order of Charles III (Sepanyol)
Order of Merit of the Italian Republic (setanding Grand Cross berserta Kalung)
Order of Christ (Portugal) dan Military Order of Saint James of the Sword (Portugal; Grand Cross)

Nota

Rujukan
 Peterson, James W., Barry C. Weaver and Michael A. Quigley (2001). Orders and Medals of Japan and Associated States. San Ramon, California: Orders and Medals Society of America. ISBN 1-890974-09-9.
I

Pautan luar 
 Japan, Cabinet Office: Decorations and Medals
 Decoration Bureau: Order of the Paulownia Flowers
 Japan Mint: Production Process 

Penubuhan 1888
Empayar Jepun
Jepun
Darjah kebesaran di Jepun